Tervetuloa Sanaa naisilta -ohjelmaan. Olen Päivi Kauppi.
Jumalan tytär, vaimo, 7 pojan äiti ja myös hengellinen äiti.
Aiheena on: Sielun opetuslapseuttaminen.
Tämän ilmestyksen aukeaminen -
on muuttanut koko henkilökohtaisen elämäni.
Katsotaan ensiksi sananpaikka. 1. Tessalonikalaiskirje 5:23 -
Henki, sielu, ruumis. Ihminen voidaan jakaa kolmeen osaan.
Kun tulemme uskoon, henkemme uudestisyntyy ja herää jälleen eloon.
Sielulle: mieli, tahto ja tunteet ja ruumiille: meidän kehollemme, -
ei tapahdu mitään - ne ovat samassa tilassa kuin ennen uudestisyntymää.
Kehoni on edelleen sama.
Tunteeni, ja mielen alueen haasteet, ovat edelleen samat.
Saatamme kokea Hengen vaikutusta sielussamme ja ruumiissamme.
Jos katsot itseäsi luonnollisin silmin, näet mitä sielussasi koet olevasi.
Joskus ihmettelemme, miten nuori ja kaunis ihminen -
voi nähdä itsensä rumana.
Eletty elämä ja meille puhutut sanat, vaikuttavat minäkuvaamme.
Kuva, jonka peili meille näyttää, on vain heijastus todellisuudesta.
Jumalan sana on meille peili, joka heijastaa sen, -
mitä olemme hengessä uudestisynnyttyämme.
Kun nostat tämän peilin, Raamatun -
se heijastaa totuuden siitä, kuka oikeasti olet hengessä.
Voit katsoa oikeaa kuvaa itsestäsi, kun olet uudestisyntynyt.
Joh. 4:24 "Jumala on Henki; ja jotka häntä rukoilevat, -
niiden tulee rukoilla hengessä ja totuudessa."
Jumala on Henki. Sinua katsoessaan -
Hän katsoo uudestisyntynyttä henkeäsi. Mitä Hän näkee?
Katsotaan Efesolaiskirjeen luku 4, jae 24: -
"ja pukea päällenne uusi ihminen, joka Jumalan mukaan -
on luotu totuuden vanhurskauteen ja pyhyyteen."
Meidän tulee pukea päällemme uusi ihminen, -
joka on luotu vanhurskaaksi ja pyhäksi.
Tämä tarkoittaa, että puemme uuden ihmisen -
myös sielullemme ja kehollemme, -
jotta näkisimme itsemme uudestisyntyneen henkemme kautta.
Tästä Jumalan sana piirtää meille totuuden.
Sielun opetuslapseuttamisessa on kyse siitä, että vaihdamme peilejä.
Fyysisen peilin sijasta katsomme hengen peilin, Jumalan sanan kautta.
Tästä näkemämme kuvan puemme myös sielullemme ja kehollemme.
Henki tuo Jumalan elämän sisimpään.
Hengessä olet muuttunut: pyhä, puhdas, ja täydellinen.
Henkesi ei enää tarvitse muuttua, vaan se on täydellinen iankaikkisesti.
Sielusi tarvitsee muutosta, ja saat aivan uuden ylösnousemusruumiin.
Jumalan tahto on, että saat elää Hengen läpimurrossa, -
mutta joudut myös tekemään töitä.
Sieluasi ei voi muut opetuslapseuttaa. Se on tehtävä itse.
Sinun ei tule tyytyä nykyiseen: vaeltamaan repaleisen sielun kanssa -
hakien lohtua vain rukousjonoista. Ei! Rauhoita sielusi Jumalan sanalla!
Hänen sanansa on voimallinen, kaksiteräinen miekka, -
joka ei tyhjänä palaja.
Daavid lauloi psalmeja sielulleen. Laula sinäkin, ja näet muutoksen.
Sinulla on kaikki mitä opetuslapseuttamistyöhön tarvitset.
Aloita jo tänään!
Herra ei ristiinnaulitse lihaa puolestamme, -
vaan meidän on tehtävä se itse.
Aikaisemmin kipuilin oman eheytymisen kanssa.
Ihmettelin, miksi Jumala ei tee asioita enkä näe läpimurtoja elämässäni.
Miksi minulla on samat kivut ja pelot?
Ymmärrettyäni, että Jumala on jo antanut kaiken valmiiksi henkeeni -
ja että tehtäväni on opettaa sieluni Jumalan sanan totuuteen.
Tämän ymmärrettyäni aloitin heti sielun opetuslapseuttamisen, -
ja sain sielulleni rauhan!
Olen myös saanut kokea paljon läpimurtoja ja voittoja elämässäni.
Sielun opetuslapseuttaminen ja mielen uudistuminen -
ohjaa meitä puhumaan myös kehollemme, -
jotta Jumalan voima virtaisi kehoom- me, henkeemme ja sieluumme.
Opetuslapseuttamisesta Jumalan ylösnousemusvoima virtaa kehoomme -
Onhan Hän eläväksi tekevä Henki!
Olen saanut kokea paljon parantumisihmeitä.
Olen parantunut mielen alueella mm. paniikkihäiriöstä.
Tämä on ollut prosessi. Välillä oireet ovat hiipineet takaisin.
Vihollinen testaa maaperää, johon parantumisen siemen on pudonnut.
Tämän voimme lukea Matteuksen 13. luvusta.
Ajatteletko, että parantuminen ei koskenut minua? Ehkä kuvittelin.
Valheiden kanssa ei saa liittoutua!
Meidän tulee ottaa todesta Herran sana ja sanoa oireille "Ei".
Jeesuksen haavojen kautta olen parannettu!
Tarvitsemmeko edelleen, että joku juottaa meille maitoa?
Voimmeko nousta ja puhua Sanaa sielumme haavoille ja sairauksille?
Nostaa todellisen peilin, Jumalan sanan, näiden haasteiden eteen.
Puhun ääneen Sanaa ― totuutta valheen sijaan.
Koen tehokkaaksi julistaa Sanaa ääneen.
Sananl. 18:21 "Kielellä on vallassansa kuolema ja elämä: -
jotka sitä rakastavat, saavat syödä sen hedelmää."
Puhun ääneen Jumalan sanaa. Näin julistan sielulleni rauhaa.
Ääneen puhuttu Sana rauhoittaa levottoman sielun nopeammin.
Psalmi 16:8-9 "Minä pidän Herran aina edessäni;
kun hän on minun oikealla puolellani, en minä horju.
Sentähden minun sydämeni iloitsee ja sieluni riemuitsee,
ja myös minun ruumiini asuu turvassa."
Kun kiinnitän katseeni Häneen, siitä seuraa hedelmää.
On tärkeää tuntea Jumalan sana ja Hänen lupauksensa -
jotta voimme taistella Sanalla, Hengen miekalla.
Mielemme on taistelukenttä. Voimme valita puhua elämää, tunteen sijaan.
Tunteet taipuvat kyllä Sanan voimalla.
Room. 10:8 "Mutta mitä se sanoo?
"Sana on sinua lähellä, sinun suussasi ja sinun sydämessäsi"; -
se on se uskon sana, jota me saarnaamme."
2. Kor. 10:5 " Me hajotamme maahan järjen päätelmät ja -
jokaisen varustuksen, joka nostetaan Jumalan tuntemista vastaan, -
ja vangitsemme jokaisen ajatuksen kuuliaiseksi Kristukselle"
Eli opetamme sielumme tottelemaan Jumalan totuutta valheen sijasta.
Jumalan tahto meille on aina hyvä ja Hänen puheensa meille on elämää.
Vihollinen varastaa, tappaa ja tuhoaa.
Jeesus on tullut antamaan meille yltäkylläisen elämän.
Näin viime viikolla unen, missä tapasin nuoren naisen lounaalla.
Hän purki sydäntään kertoen ajatuksestaan luopua uskosta, -
koska Jumala ei ollut parantanut häntä.
Hän oli saanut enkelikokemuksen, ottaen parantumisen vastaan -
mutta vaivaan ei tullut muutosta.
Hän oli niin pettynyt Jumalaan, että harkitsi uskosta luopumista.
Kesken unen Pyhä Henki tuli opettamaan tytölle: -
"Sinun tulee pukea päällesi Kristus."
Nostin tytön pystyyn, aloimme kävellä.
Sanoin: "Sinun totuutesi on, että olet parantunut. -
Et elä kivusta käsin, vaan siitä mikä on Kristuksessa totta. -
Tästä lähtökohdasta käsin astut tähän päivään."
Katsotaan Roomalaiskirjeen 13. luku, jae 14:-
"vaan pukekaa päällenne Herra Jeesus Kristus, -
älkääkä niin pitäkö lihastanne huolta, että himot heräävät."
Yksi aamun ensimmäisistä toimista on pukea varustus päälle.
Pukekaa sen sijaan yllenne Herra, Jeesus Kristus.
Päivän perusta luodaan aamun ensi hetkinä.
Ei sielun vaatteilla, vaan Hengen johdossa uuteen päivään.
On tärkeää heti aamusta virittää katse Jeesukseen.
Konkreettisesti tämä tapahtuu ylistäen, kuunnellen, -
puhuen, kiittäen ja lukien Hänen sanaansa.
Usko on yksinkertaista! Voimme vaeltaa Hengen johdossa.
Se ei ole tunteista kiinni, emmekä elä niiden varassa.
Raamattu opettaa elämään Hengen johdossa.
Se antaa yhden käytännön vinkin eli kielilläpuhumisen.
Katsotaan 1. Korinttolaiskirje 14. luku, jae 2: -
"Sillä kielillä puhuva ei puhu ihmisille, vaan Jumalalle; -
ei häntä näet kukaan ymmärrä, sillä hän puhuu salaisuuksia hengessä."
Tilanteissa, joissa tarvitsen Jumalan johdatusta ja vastauksen, -
mutten tiedä miten toimia, alan rukoilla kielillä.
Ei mene kauan kun saan vastauksen.
Näin puhut Jumalalle hengessä ja saat vastauksen henkeesi.
Meidän tulee toimia sen mukaan, miten Herra meitä ohjaa.
Olimme kesällä ystävien luona -
ja aamulla lähdössä hengelliseen konferenssiin.
Aamiaisella tuli outo häiriö näkökenttääni.
Pian puolet näkökentästä oli outojen valopilkkujen peittämä.
Vastustin hengessä, puhuen ääneen Jumalan sanaa.
Tunteissani en kokenut mitään.
Lepäilin pimeässä makuuhuoneessa. Olo oli tosi kurja.
Kysyin Herralta: "Mitä tämä on? Herra, tiedät että uskon! -
Haavojesi kautta olen parannettu. Miksi tämä ei mene läpi? -
Mitä tämä on?" Sain heti vastauksen: -
Herra sanoi: "Päivi, käyttäydy sen mukaan, kuinka sinä uskot."
Sanoin "Ok, selvä." Nousin ylös, meikkasin, -
ja vaikka en edelleenkään nähnyt kuin 30 %, en antanut sen häiritä.
Tein päivän toimia. Hetken päästä kaikki oireet -
olivat taipuneet Jumalan sanan alle ― hävinneet!
Olin täysin terve. Näkökentässä ei ollut enää mitään vikaa!
Täytyy siis lähteä liikkeelle uskossa.
Toimia Hengen johdossa uskon varaisesti.
Totuus, jonka mukaan toimimme, tulee näkyväksi lihassa.
Hebr. 11:6 "Mutta ilman uskoa on mahdoton olla otollinen; -
sillä sen, joka Jumalan tykö tulee, täytyy uskoa, että Jumala on -
ja että hän palkitsee ne, jotka häntä etsivät."
Jaak. 2:20 "Mutta tahdotko tietää, sinä turha ihminen, -
että usko ilman tekoja on voimaton?"
Kun valloitamme omaa vuortamme, on tärkeä miettiä, -
kenen annamme puhua elämäämme ja olosuhteisiimme.
2. Kun. 4 kertoo sunemilaisesta vaimosta, jonka poika kuoli.
Hän ei kertonut miehelleen pojan kuolleen.
Sanoi: "Ole huoleti" ja lähti tapaamaan Elisaa.
Vaimo ei antanut puhua kuolemaa, vaan etsi vastausta Jumalalta.
VT:n aikaan Pyhä Henki oli profeetoilla, kuninkailla ja papeilla -
ja ihmiset hakivat apua heiltä.
Jos olet uudestisyntynyt, tämä Henki asuu sisälläsi.
Sinun ei tarvitse imeä elämää toisista ihmisistä.
Apua tarvitsevat voivat tulla sinun luoksesi. Voit auttaa heitä.
Sinulla on Pyhän Hengen voima sisälläsi.
Opetuslapseuta sielusi tähän, ja Jumalan voima alkaa virrata -
hengestä sieluusi ja ruumiiseesi ― ja siitä kaikille tarvitseville.
Haluan siunata sinua ja julistaa: Ole rohkea!
Mene Herran kanssa rohkeasti eteenpäin uskossa. Aamen.
Tekstitys: Sinikka Martikkala